CELEX: 31991R3788
Language: el
Date: 1991-12-19 00:00:00
Title: Κανονισμός ( ΕΟΚ ) αριθ. 3788/91 της Επιτροπής της 19ης Δεκεμβρίου 1991 για την τροποποίηση και την παράταση του κανονισμού ( ΕΟΚ ) αριθ. 2819/79 περί υπαγωγής των εισαγωγών ορισμένων κλωστοϋφαντουργικών προϊόντων καταγωγής τρίτων χωρών σε καθεστώς κοινοτικής επίβλεψης

Avis juridique important

|

31991R3788

Κανονισμός ( ΕΟΚ ) αριθ. 3788/91 της Επιτροπής της 19ης Δεκεμβρίου 1991 για την τροποποίηση και την παράταση του κανονισμού ( ΕΟΚ ) αριθ. 2819/79 περί υπαγωγής των εισαγωγών ορισμένων κλωστοϋφαντουργικών προϊόντων καταγωγής τρίτων χωρών σε καθεστώς κοινοτικής επίβλεψης  

Επίσημη Εφημερίδα αριθ. L 356 της 24/12/1991 σ. 0067 - 0068

ΚΑΝΟΝΙΣΜΟΣ (ΕΟΚ) αριθ. 3788/91 ΤΗΣ ΕΠΙΤΡΟΠΗΣ  της 19ης Δεκεμβρίου 1991  για την τροποποίηση και την παράταση του κανονισμού (ΕΟΚ) αριθ. 2819/79 περί υπαγωγής των εισαγωγών ορισμένων προϊόντων καταγωγής τρίτων χωρών σε καθεστώς κοινοτικής επίβλεψηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος που εφαρμόζεται στις εισαγωγές (1), όπως τροποποιήθηκε τελευταία από τον κανονισμό (ΕΟΚ) αριθ. 2978/91 (2), και ιδίως το άρθρο 10,  Κατόπιν διαβουλεύσεως με τη συμβουλευτική επιτροπή, η οποία έχει συσταθεί βάσει του άρθρου 5 του κανονισμού (ΕΟΚ) αριθ. 288/82,  Εκτιμώντας:  ότι με τον κανονισμό (ΕΟΚ) αριθ. 2819/79 (3), όπως τροποποιήθηκε τελευταία από τον κανονισμό (ΕΟΚ) αριθ. 3888/90 (4), η Επιτροπή υπέβαλε σε καθεστώς κοινοτικής επίβλεψης τις εισαγωγές ορισμένων υφαντουργικών προϊόντων, που καταγράφονται στο παράρτημα  και που κατάγονται από μεσογειακές χώρες οι οποίες έχουν συνάψει με την Κοινότητα συμφωνία προτιμησιακού καθεστώτος, και συγκεκριμένα με την Αίγυπτο, την Τουρκία και τη Μάλτα-  ότι η ισχύς του κανονισμού αυτού λήγει στις 31 Δεκεμβρίου 1991-  ότι οι λόγοι οι οποίοι δικαιολογούν τη θέσπιση καθεστώτος επιτήρησης εξακολουθούν να ισχύουν και ότι τα μέτρα αυτά πρέπει να διατηρηθούν,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2819/79 παρατείνεται μέχρι τις 31 Δεκεμβρίου 1992.  Άρθρο 2  Το παράρτημα Ι του κανονισμού (ΕΟΚ) αριθ. 2819/79 τροποποιείται σύμφωνα με το παράρτημα Ι του παρόντος κανονισμού.  Άρθρο 3  Ο παρών κανονισμός αρχίζει να ισχύει την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Δεκεμβρίου 1991. Για την Επιτροπή  Frans ANDRIESSEN  Αντιπρόεδρος   (1) ΕΕ αριθ. L 35 της 9. 2. 1982, σ. 1. (2) ΕΕ αριθ. L 284 της 12. 10. 1991, σ. 1. (3) ΕΕ αριθ. L 320 της 15. 12. 1979, σ. 9. (4) ΕΕ αριθ. L 367 της 29. 12. 1990, σ. 151.    ΠΑΡΑΡΤΗΜΑ  "ΠΑΡΑΡΤΗΜΑ Ι       Κατηγορία  Κωδικός ΣΟ  Περιγραφή εμπορευμάτων      6  6203 41 10  6203 41 90  6203 42 31  6203 42 33  6203 42 35  6203 42 90  6203 43 19  6203 43 90  6203 49 19  6203 49 50  6204 61 10  6204 62 31  6204 62 33  6204 62 39  6204 63 18  6204 69 18  6211 32 42 6211 33 42  6211 42 42  6211 43 42   Κιλότες, κοντά παντελόνια (άλλα από τα είδη μπάνιου) και παντελόνια υφασμένα αντρών και αγοριών- παντελόνια υφασμένα για γυναίκες και κορίτσια, από μαλλί, βαμβάκι ή άλλες συνθετικές ή τεχνητές υφαντικές ίνες  Κάτω μέρη αθλητικών φορμών (προπόνησης) με φόδρα, άλλα από εκείνα των κατηγοριών 16 ή 29, από βαμβάκι ή από συνθετικές ή τεχνητές ίνες      21  ex 6201 12 10  ex 6201 12 90  ex 6201 13 10  ex 6201 13 90  6201 91 00  6201 92 00  6201 93 00  ex 6202 12 10  ex 6202 12 90  ex 6202 13 10  ex 6202 13 90  6202 91 00  6202 92 00  6202 93 00  6211 32 41  6211 33 41  6211 42 41  6211 43 41  Παρκάς, άνορακ, μπλουζόν και παρόμοια, εκτός από πλεκτά από μαλλί, από βαμβάκι ή συνθετικές ή τεχνητές ίνες  Άνω μέρη αθλητικών φορμών (προπόνησης) με φόδρα, άλλα από εκείνα των κατηγοριών 16 ή 29, από βαμβάκι ή από συνθετικές ή τεχνητές ίνες      29  6204 11 00  6204 12 00  6204 13 00  6204 19 10  6204 21 00  6204 22 80  6204 23 80  6204 29 18  6211 42 31  6211 43 31  Κουστούμια-ταγιέρ και σύνολα άλλα από τα πλεκτά για γυναίκες ή κορίτσια, από μαλλί βαμβάκι ή συνθετικές ή τεχνητές ίνες με εξαίρεση τα ενδύματα του σκι  Φόρμες αθλητικές (προπόνησης) με φόδρα, των οποίων το εξωτερικό μέρος κατασκευάζεται από ένα και το αυτό ύφασμα, για γυναίκες ή κορίτσια, από βαμβάκι ή από συνθετικές ή τεχνητές ίνες"